Hvis du har varige problemer med at holde på urin og afføring, eller oplever du, at mange natlige toiletbesøg forstyrrer din nattesøvn, kan Varde Kommunes kontinenssygeplejersker hjælpe dig med rådgivning og vejledning.
Har du behov for udredning af dit problem, kan de også hjælpe dig med dette. Der skal altid involveres en læge i forbindelse med udredningen. En udredning er en betingelse for, at der kan søges støtte til inkontinenshjælpemidler som bleer, katetre m.m.
Råd, vejledning og udredning kan foregå i Kontinensklinikken, Snedkervej 8, 6800 Varde, efter forudgående aftale.
Der vil også være mulighed for et besøg i dit hjem.
Kontinenssygeplejerskerne kan kontaktes på hverdage mellem
kl. 08.10 – 12.00 på tlf. nr. 7994 6838
Du kan finde flere informationer om inkontinenshjælpemidler i Varde Kommunes brochure om emnet her
På blæren.dk kan du finde nyttige informationer om inkontinens.